Document ID: 32012R1231

PADOMES REGULA (ES) Nr. 1231/2012
(2012. gada 17. decembris),
ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Lai nodrošinātu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, konkrētiem lauksaimniecības un rūpniecības ražojumiem ar Padomes Regulu (ES) Nr. 7/2010 (1) ir ieviestas autonomas tarifa kvotas. Ražojumus, uz kuriem attiecas minētās tarifa kvotas, var importēt ar samazinātu vai nulles nodokļa likmi. Šo pašu iemeslu dēļ ražojumiem ar kārtas numuru 09.2658, 09.2659, 09.2660 un 09.2661 atbilstīgā apjomā ir jāievieš jaunas tarifa kvotas ar nulles nodokļa likmi, kuras būs spēkā no 2013. gada 1. janvāra.
(2)
Autonomo tarifa kvotu ar kārtas numuru 09.2628, 09.2634 un 09.2929 kvotas apjomi nav pietiekami, lai apmierinātu Savienības nozares vajadzības kārtējā kvotu laikposmā, kas beigsies 2012. gada 31. decembrī. Tāpēc minētie kvotas apjomi būtu jāpalielina no 2012. gada 1. jūlija. Tomēr autonomās tarifa kvotas ar kārtas numuru 09.2634 apjoma palielināšanai nevajadzētu turpināties pēc 2012. gada 31. decembra.
(3)
Autonomās tarifa kvotas ar kārtas numuru 09.2603 apjomu vajadzētu aizstāt ar apjomu, kas norādīts šīs regulas pielikumā.
(4)
Savienības interesēs vairs nav 2013. gadā turpināt piešķirt tarifa kvotas ražojumiem ar kārtas numuru 09.2615, 09.2636, 09.2640, 09.2813 un 09.2986. Tāpēc minētās kvotas būtu jāslēdz no 2013. gada 1. janvāra un attiecīgie ražojumi būtu jāsvītro no Regulas (ES) Nr. 7/2010 pielikuma.
(5)
Ņemot vērā daudzās veicamās izmaiņas, skaidrības labad Regulas (ES) Nr. 7/2010 pielikums būtu jāaizstāj pilnībā.
(6)
Tādēļ attiecīgi būtu jāgroza Regula (ES) Nr. 7/2010.
(7)
Tarifa kvotām būtu jāstājas spēkā 2013. gada 1. janvārī, tādēļ šī regula būtu jāpiemēro no tās pašas dienas un tai būtu jāstājas spēkā nekavējoties pēc tās publicēšanas Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Regulas (ES) Nr. 7/2010 pielikumu aizstāj ar šīs regulas pielikumā izklāstīto tekstu.
2. pants
No 2012. gada 1. jūlija Regulas (ES) Nr. 7/2010 pielikumā:
1)
autonomajai tarifa kvotai ar kārtas numuru 09.2628 kvotas apjomu nosaka 3 000 000 m2 apmērā;
2)
autonomajai tarifa kvotai ar kārtas numuru 09.2634 kvotas apjomu nosaka 8 000 tonnu apmērā laikposmam līdz 2012. gada 31. decembrim;
3)
autonomajai tarifa kvotai ar kārtas numuru 09.2929 kvotas apjomu nosaka 10 000 tonnu apmērā.
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2013. gada 1. janvāra, izņemot 2. pantu, kuru piemēro no 2012. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 17. decembrī

Labels: 3
1
6